Kirjeenvaihto Euroopan talousyhteisön ja Maltan tasavallan välisestä mallasoluen kaupasta



Virallinen lehti nro L 081 , 23/03/1989 s. 0008 - 0009

Suomenk. erityispainos Alue 11 Nide 15 s. 0018

Ruotsink. erityispainos Alue 11 Nide 15 s. 0018



KIRJEENVAIHTO Euroopan talousyhteisön ja Maltan tasavallan välisestä mallasoluen kaupasta A. Yhteisön kirje Brysselissä 7. kesäkuuta 1988 Arvoisa Suurlähettiläs, minulla on kunnia ilmoittaa seuraava: 1. Poiketen 27 päivänä lokakuuta 1977 allekirjoitetun lisäpöytäkirjan 4 artiklasta yhteisö avaa yhdistetyn nimikkeistön nimikkeeseen 2203 00 kuuluvalle Maltan tasavallasta peräisin olevalle mallasoluelle tullittoman, 5 000 hehtolitran vuotuisen tariffikiintiön. 2. Edellä 1 kohdassa tarkoitettu kiintiö avataan Euroopan talousyhteisön ja Maltan tasavallan täydentävän pöytäkirjan voimaantulopäivänä. 3. Jos 1 kohdassa tarkoitetun tariffikiintiön avaamispäivä ei ajoitu kalenterivuoden alkuun, kiintiö avataan ajan mukaan suhteellisesti. 4. Poiketen 27 päivänä lokakuuta 1977 allekirjoitetun lisäpöytäkirjan 8 artiklan 1 kohdasta Malta alentaa puolestaan 10 prosenttia tullejaan, joita se soveltaa tämän kirjeen 1 kohdassa tarkoitettuun yhteisöstä peräisin olevaan tuotteeseen ja jotka nykyisin ovat: P 19,50 Maltan puntaa tynnyreissä olevan tuotteen hehtolitraa kohti; P 22,00 Maltan puntaa pulloissa tai laatikoissa olevan tuotteen hehtolitraa kohti. 5. Edellä 4 kohdassa tarkoitettuja tulleja alennetaan Euroopan talousyhteisön ja Maltan tasavallan täydentävän pöytäkirjan voimaantulopäivänä. 6. Maltan tasavallan hallitus sitoutuu olemaan toteuttamatta toimenpiteitä, jotka voisivat aiheuttaa yhteisöstä peräisin olevan mallasoluen nykyisen tuonnin tason alenemisen. 7. Näiden myönnytysten täytäntöönpanon varmistamiseksi olisin kiitollinen, jos voisitte vahvistaa Maltan tasavallan hallituksen hyväksyvän tässä kirjeessä ilmaistut edellytykset. Vastaanottakaa, Arvoisa Suurlähettiläs, korkeimman kunnioitukseni vakuutus. E. RHEIN Yhteisön valtuuskunnan johtaja B. Maltan tasavallan hallituksen kirje Brysselissä 7. kesäkuuta 1988 Arvoisa Herra, ilmoitan kunnioittavasti vastaanottaneeni tänään kirjeenne, joka kuuluu seuraavasti: "1. Poiketen 27 päivänä lokakuuta 1977 allekirjoitetun lisäpöytäkirjan 4 artiklasta yhteisö avaa yhdistetyn nimikkeistön nimikkeeseen 2203 00 kuuluvalle Maltan tasavallasta peräisin olevalle mallasoluelle tullittoman, 5 000 hehtolitran vuotuisen tariffikiintiön. "2. Edellä 1 kohdassa tarkoitettu kiintiö avataan Euroopan talousyhteisön ja Maltan tasavallan täydentävän pöytäkirjan voimaantulopäivänä. "3. Jos 1 kohdassa tarkoitetun tariffikiintiön avaamispäivä ei ajoitu kalenterivuoden alkuun, kiintiö avataan ajan mukaan suhteellisesti. "4. Poiketen 27 päivänä lokakuuta 1977 allekirjoitetun lisäpöytäkirjan 8 artiklan 1 kohdasta Malta alentaa puolestaan 10 prosenttia tullejaan, joita se soveltaa tämän kirjeen 1 kohdassa tarkoitettuun yhteisöstä peräisin olevaan tuotteeseen ja jotka nykyisin ovat: " P 19,50 Maltan puntaa tynnyreissä olevan tuotteen hehtolitraa kohti; " P 22,00 Maltan puntaa pulloissa tai laatikoissa olevan tuotteen hehtolitraa kohti. "5. Edellä 4 kohdassa tarkoitettuja tulleja alennetaan Euroopan talousyhteisön ja Maltan tasavallan täydentävän pöytäkirjan voimaantulopäivänä. "6. Maltan tasavallan hallitus sitoutuu olemaan toteuttamatta toimenpiteitä, jotka voisivat aiheuttaa yhteisöstä peräisin olevan mallasoluen nykyisen tuonnin tason alenemisen. "7. Näiden myönnytysten täytäntöönpanon varmistamiseksi olisin kiitollinen, jos voisitte vahvistaa Maltan tasavallan hallituksen hyväksyvän tässä kirjeessä ilmaistut edellytykset." Minulla on kunnia ilmoittaa, että hallitukseni hyväksyy kirjeenne sisällön. Vastaanottakaa, Arvoisa Herra, korkeimman kunnioitukseni vakuutus. Joseph LICARI Suurlähettiläs